വക്കം കരിയാച്ചിറയില് പൈപ്പ് ലൈന് പൊട്ടി റോഡ് തകര്ന്നു വക്കം: വക്കം കരിയാച്ചിറ റോഡിലെ പൈപ്പ് ലൈന് പൊട്ടി കുഴിയായതോടെ വാഹന യാത്രക്കാരും വഴിയാത്രക്കാരും ദുരിതത്തില്. വക്കം പത്താം വാര്ഡില് കരിയാച്ചിറ റോഡില് രണ്ടു മാസം മുന്പ് ഒരേ സ്ഥലത്ത് തന്നെ രണ്ട് തവണ പൈപ്പ് പൊട്ടിയിരുന്നു. നാട്ടുകാരുടെ പരാതിയെ തുടര്ന്ന് പരിഹാരം കണ്ടെങ്കിലും വീണ്ടും പൈപ്പ് ലൈന് പൊട്ടി വലിയ കുഴി രൂപപ്പെടുകയായിരുന്നു. ആങ്ങാവിള, കരിയാച്ചിറ, ട്രഷറി, റെയില്വേ സ്റ്റേഷനെ ബന്ധിപ്പിക്കുന്നതും കടയ്ക്കാവൂര് കരിയാച്ചിറ എന്നി റോഡുകള് തമ്മില് ബന്ധിക്കപ്പെടുന്ന കവലയിലാണ് ഈ കുഴി രൂപപ്പെട്ടിരിക്കുന്നത്. വാഹനയാത്രക്കാരും വഴിയാത്രക്കാരും നിരവധി തവണ നാട്ടുകാരുടെ ഇടപെടല് കൊണ്ടാണ് കുഴിയില് വീഴാതെ രക്ഷപ്പെട്ടത്. സമീപവാസികള് കുഴിയില് കമ്ബുകളും ഓലകളും കൊണ്ടു മറിച്ചിരിക്കുകയാണ്. വാര്ഡ് മെമ്ബര് മരാമത്ത് എന്ജിനിയറിംഗ് വിഭാഗക്കാരെ അറിയിച്ചുവെങ്കിലും നടപടിയൊന്നും സ്വീകരിച്ചില്ല. കുടിവെള്ള വിതരണ പൈപ്പിന്റെ മെയിന്റെന്സ് കരാറുകള് എടുത്തിരിക്കുന്ന ആളിന്റെ അനാസ്ഥയാണ് ഈ അവസ്ഥയ്ക്ക് കാരണം. പൊട്ടിയ പൈപ്പിന്റെ ഭാഗം നീക്കം ചെയ്ത് പുതിയ പൈപ്പുകള് സ്ഥാപിക്കാതെ ഒട്ടിച്ചു ചേര്ക്കുകയാണ് ചെയ്യുന്നത്. ഇത് കാരണമാണ് പൈപ്പുകള് വീണ്ടും പൊട്ടാന് കാരണമെന്ന് നാട്ടുകാര് പറയുന്നു. റോഡിലെ കുഴി കാരണം റെയില്വേ സ്റ്റേഷന്, ട്രഷറി എന്നിടങ്ങളില് പോകേണ്ട യാത്രക്കാര് കിലോമീറ്റര് ചുറ്റി പോകേണ്ട അവസ്ഥയിലാണ്.